IIG วิ่งฉิว 3% ลุ้นผลงานครึ่งปีหลังเด่น ดันรายได้ทะลุ 500 ลบ.
IIG วิ่งฉิว 3% ลุ้นผลงานครึ่งปีหลังเด่น ดันรายได้ทะลุ 500 ลบ.
11 ก.ย. 2563

ผู้สื่อข่าวรายงานว่า ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ณ เวลา 10.30 น. อยู่ที่ระดับ 18 บาท บวก 0.50 บาท หรือ 2.86% สูงสุดที่ระดับ 18.30 บาท ต่ำสุดที่ระดับ 17.60 บาท ด้วยมูลค่าการซื้อขาย 29.02 ล้านบาท

ด้านนายสมชาย เมฆะสุวรรณโรจน์ ประธานเจ้าหน้าที่บริหาร iiG กล่าวว่า ผลประกอบการในครึ่งปีหลังจะมีรายได้และกำไรดีกว่าครึ่งปีแรกมาก โดยเฉพาะในไตรมาสสุดท้าย ประกอบกับมี Backlog ในมือ ซึ่งมีมูลค่ามากกว่า 280 ล้านบาท บริษัทฯ จึงคาดว่าจะทำรายได้รวมทั้งปีทะลุ 500 ล้านบาท และรักษาระดับอัตรากำไรสุทธิไม่น้อยกว่า 11-12%
“หลังจากเข้าเป็นส่วนหนึ่งของตลาดทุนเมื่อต้นเดือนที่ผ่านมา บริษัทฯ อยู่ระหว่างกระบวนการดำเนินตามแผนงานที่วางไว้ เพื่อให้เป็นไปตามวัตถุประสงค์ที่ได้แจ้งให้ผู้ถือหุ้นได้รับทราบ และในส่วนของราคาหุ้นนั้น บริษัทฯ ก็ปล่อยให้เป็นไปตามกลไกของตลาด ส่วนทีมผู้บริหารก็มุ่งมั่นทำหน้าที่และบริหารงานให้ได้ตามเป้าที่วางไว้ เพื่อตอบแทนความไว้ใจของนักลงทุนที่มีต่อบริษัทฯ อย่างดีที่สุด” นายสมชาย กล่าว